Den Vest-Sjællandske Avis, 1831-01-04
Nyeste Post-Efterretninger. Den Russiske Keiser har under 17de December udstædet en Proclamation til Polakkerne, som er forfattet i strenge Udtryk, og hvori han formaner dem til at betænke sig, og at afstaae fra deres Opstand og tillige befaler dem, at de Russiske Fanger skulle sættes i Friehed; at Administrationsraadet skal begynde sine Funktioner igien i sin primitive Tilstand, at alle skulle adlyde dets Decreter, at alle Polske Tropper af den regulaire Armee skulle forsamle sig i Plotsk, og at alle andre bevæbnede Folk skulle nedlægge deres Vaaben. - Ogsaa til de Polske Soldater har Keiseren udstædet en Proclamation, hvori han opfordrer dem at vende tilbage til Lydighed, og forsikkrer dem om at han ikke vil give efter for deres Fordringer. Proclamationerne ere underskrevne af den Polske Minister i Petersborg, Grabowski. - De Russiske Garder, 40000 Mand i Tallet, ere afmarscherede fra Petersborg og Keiserens Feldt Eqvipage er afgaaet til Armeen. Den Russiske Gesandt i Varschau, Oberste Hancke, er allerede reist den 16de December tilbage til Petersborg. – Polakkernes første Speculationer gik ud paa at vinde den Lithaulske Armee for deres Jnteresse; men det synes ikke at ville lykkes dem, i det mindste har intet Spor yttret sig i Lithanen paa nogen Hengivenhed for den Polske Sag, og der fortælles end- og, at de Lithauske Tropper skulle have udbedet sig Keiserens Tilladelse til at marschere imod Polakkerne for at bevise deres Troeskab imod ham. Jmidlertid sige dog andre Efterretninger, at nogle Officere af den Lithauiske Armee have drukket paa Polakkernes Sundhed. Dictatoren har imidlertid afsendt sin Adjutant, Zamonski, til Gen. Rosen, som commanderer den Lithauiske Armee, og som truede at ville passere de Polske Grændser med sine Tropper, med den Erklæring, at dersom han gaaer over Polens Grændser uden nye Ordre fra Keiseren, saa vil man betragte det som en Krigserklæring. Han svarede, at han ikke vilde foretage sig noget uden efter Cæsarevitschs Ordre. Denne Fyrste er kommen til Adamkovo, og vil marschere til Bralystek. Polakkerne staae saaledes endnu ganske ene imod Ruslands uhyre Magt og har ikke havt hidindtil nogen anden Opmuntring, udenfra, uden at den frie Rigsstad Krakau, som i 1815 blev oprettet til en selvstændig Stad under de tre Magters Beskyttelse, har ladet sig henrive af den almindelige Enthusiasme. En Deputation er ankommen fra Republiken til Varschau for at at berette, at hele Folkemængden der er i Opstand, og vil forbinde sig med det gamle Polen. Mange Krakauer Studenter ere ogsaa ankomne dertil. Naar Polakkerne ikke erholde nogen videre Understøttelse fra Udlandet, saa have de kun allene at stole paa deres egne Anstrengelser; disse ere virkelig ogsaa uhyre og maae i den Grad medtage Landets Kræfter, at den Russiske Regiering kunde maaskee ikke gjøre noget bedre for at dæmpe den Polske Jnsurrektion end at lade den ud maatte sig selv ved sine Krigstilberedelser, naar det ikke var at befrygte, at en udenlandsk Politik imidlertid skulde erklære sig til Jnsurgenternes Fordeel. Begge Partier maa vogte sig for et Nederlag i Begyndelsen af Kampen; da det for begge kan have de fordærveligste Følger, for Polakkerne fordi deres Land er aabent og fladt, og naar et Hovedslag derfor er engang tabt, saa er al videre Forsvar forgiæves. For Rusland fordi Jnsurrektionen kunde da saa let udbrede sig til Lithauen og det Russiske Polen; men Russerne angribe derfor neppe førend de have samlet deres hele Styrke og kunne giøre det med Kraft; men denne maae ogsaa være betydelig, da en Polsk Armee paa 130,000 Mand med 150 Kanoner rykker frem mod Rigets Grændser. Dictatoren GeneralChlop cki, som skal commandere den, er en Mandpaa 55 Aar, af en stærk Legemsbygning, af utrættelig Virksomhed, har tient under Napoleon som Generallieutenant og var meget agtet af ham. Polakkerne rose meget hans militaire Egenskaber; men han skal være af en meget heftig Charakteer.